Romeine 4 — Wagtoring AANLYN BIBLIOTEEK
Abraham as regverdig beskou weens geloof (1-12)
Abraham, die vader van almal wat geloof het (11)
Belofte as gevolg van geloof ontvang (13-25)
Lett. “voorvader na die vlees”.
Of “iets wat aan hom verskuldig is”.
2001/8/15, bl. 14
+Ro 3:20; 5:20; 2Ko 3:7
2001/7/1, bl. 21
+Jes 53:11, 12; 2Ko 5:21
Rom. 4:15Ro 3:20; 5:20; 2Ko 3:7
Rom. 4:25Jes 53:11, 12; 2Ko 5:21
4 Wat sal ons dan sê van Abraham, ons voorvader?* Wat het hy verkry? 2 As Abraham byvoorbeeld op grond van werke regverdig verklaar is, sou hy rede gehad het om trots te wees, maar nie voor God nie. 3 Want wat sê die Skrif? “Abraham het geloof in Jehovah* gestel, en daarom is hy as regverdig beskou.”+ 4 En as iemand betaling ontvang vir werk wat hy gedoen het, is dit nie omdat sy werkgewer hom ’n guns doen nie, maar dit is iets waarop hy die reg het.* 5 Maar as iemand nie werk nie maar geloof stel in die Een wat sondaars regverdig verklaar, sal hy weens sy geloof as regverdig beskou word.+ 6 Net so het Dawid gepraat van die mens wat gelukkig is omdat hy sonder werke deur God as regverdig beskou word. Dawid het gesê: 7 “Gelukkig is die mense wie se wettelose dade vergewe is en wie se sondes bedek is. 8 Gelukkig is die mens aan wie se sonde Jehovah* nie sal dink nie.”+
9 Is hierdie geluk dan net vir mense wat besny is of ook vir mense wat nie besny is nie?+ Want ons sê: “Weens sy geloof is Abraham as regverdig beskou.”+ 10 Wanneer is hy dan as regverdig beskou? Toe hy besny was of toe hy nie besny was nie? Dit was nog voordat hy besny was. 11 En hy het ’n teken ontvang,+ naamlik die besnydenis, as ’n waarborg* dat hy weens sy geloof as regverdig beskou is toe hy nog nie besny was nie. So kon hy die vader word van almal wat geloof het,+ al is hulle nie besny nie, en hulle word ook as regverdig beskou. 12 En so kon Abraham die vader word van nakomelinge wat besny is. Maar hy is nie net die vader van dié wat besny word nie, maar ook van dié wat die geloof navolg wat ons vader Abraham+ gehad het toe hy nog nie besny was nie.
13 Dit was nie deur middel van die wet dat Abraham en sy nageslag* die belofte ontvang het dat hy die erfgenaam van ’n wêreld sou wees nie,+ maar dit was omdat hy as regverdig beskou is weens geloof.+ 14 Want as die belofte om erfgename te wees slegs gemaak is aan dié wat die wet gehoorsaam, beteken geloof niks en is dit ’n leë belofte. 15 In werklikheid veroorsaak die wet God se woede,+ maar waar daar geen wet is nie, is daar ook geen oortreding nie.+
16 Abraham het die belofte as gevolg van sy geloof en God se onverdiende goedheid ontvang.+ Sy hele nageslag* sou beslis ook hierdie belofte ontvang,+ nie net dié wat die Wet gehoorsaam nie, maar ook dié wat die geloof navolg van Abraham, wat die vader van ons almal is.+ 17 (Dit is net soos daar geskryf is: “Ek het jou as ’n vader van baie nasies aangestel.”)+ Dit was voor die oë van God, in wie Abraham geloof gehad het, die God wat die dooies lewend maak en wat van die dinge wat nie bestaan nie, praat asof dit bestaan. 18 Al was daar nie meer hoop nie, het hy tog op grond van hoop geloof gehad dat hy die vader van baie nasies sou word, volgens wat gesê is: “So sal jou nageslag* wees.”+ 19 En al het hy nie swak geword in geloof nie, het hy geweet dat sy eie liggaam so goed as dood is (aangesien hy omtrent 100 jaar oud was)+ en dat Sara te oud was om kinders te hê.+ 20 Maar as gevolg van die belofte van God het hy nie getwyfel en sy geloof verloor nie, maar hy het kragtig geword deur sy geloof en het eer aan God gegee. 21 Hy was heeltemal daarvan oortuig dat God ook kon doen wat Hy belowe het.+ 22 Daarom “is hy as regverdig beskou”.+
23 Maar die woorde “is hy as regverdig beskou”, is nie net vir hom geskryf nie,+ 24 maar ook vir ons, wat as regverdig beskou sal word omdat ons in Hom glo wat Jesus, ons Here, uit die dood opgewek het.+ 25 Hy is oorgelewer vir ons oortredings+ en is opgewek sodat ons regverdig verklaar kan word.+